CELEX: 62017CN0606
Language: el
Date: 2017-10-20 00:00:00
Title: Υπόθεση C-606/17: Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 20 Οκτωβρίου 2017 — IBA Molecular Italy Srl κατά Azienda ULSS n. 3 κ.λπ.

22.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/22
            
         Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 20 Οκτωβρίου 2017 — IBA Molecular Italy Srl κατά Azienda ULSS n. 3 κ.λπ.
   (Υπόθεση C-606/17)
   (2018/C 022/33)
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   
      Εκκαλούσα: IBA Molecular Italy Srl
   
      Εφεσίβλητοι: Azienda ULSS n. 3, Regione Veneto, Ministero della Salute, Ospedale dell’Angelo di Mestre
   
      Προδικαστικά ερωτήματα
   
   
               1)
            
            
               Εμπίπτουν στο πεδίο εφαρμογής της νομοθεσίας της Ένωσης σχετικά με την ανάθεση δημοσίων συμβάσεων έργων, υπηρεσιών και προμηθειών, και ιδίως στο πεδίο εφαρμογής των άρθρων 1 και 2 της οδηγίας 2004/18/ΕΚ (1), οι σύνθετες πράξεις με τις οποίες δημόσια αναθέτουσα αρχή προτίθεται να χορηγήσει απευθείας σε συγκεκριμένο οικονομικό φορέα χρηματοδότηση ειδικού σκοπού με μοναδικό αντικείμενο την παραγωγή προϊόντων προοριζόμενων για δωρεάν προμήθεια, χωρίς περαιτέρω διαδικασία προσκλήσεως υποβολής προσφορών, σε διάφορες δημόσιες αρχές, οι οποίες απαλλάσσονται από την καταβολή οποιουδήποτε ανταλλάγματος στον προαναφερόμενο προμηθευτή; Κατά συνέπεια, αντιτίθεται η προαναφερθείσα νομοθεσία της Ένωσης σε εθνική ρύθμιση η οποία επιτρέπει την απευθείας χορήγηση χρηματοδοτήσεως ειδικού σκοπού με αντικείμενο την παραγωγή προϊόντων προοριζόμενων να παραδοθούν, χωρίς περαιτέρω διαδικασία προσκλήσεως υποβολής προσφορών, σε διάφορες δημόσιες αρχές, οι οποίες απαλλάσσονται από την καταβολή οποιουδήποτε ανταλλάγματος στον προαναφερόμενο προμηθευτή;
            
         
               2)
            
            
               Αντιτίθεται η νομοθεσία της Ένωσης σχετικά με την ανάθεση δημοσίων συμβάσεων έργων, υπηρεσιών και προμηθειών, και ιδίως τα άρθρα 1 και 2 της οδηγίας 2004/18/ΕΚ και τα άρθρα 49, 56, 105 επ. της Συνθήκης ΕΕ, σε εθνική ρύθμιση η οποία, καθόσον εξομοιώνει «πιστοποιημένα» ιδιωτικά νοσοκομεία με τα δημόσια, μέσω της εντάξεώς τους στο σύστημα δημόσιου εθνικού υγειονομικού προγραμματισμού το οποίο διέπεται από ειδικές συμβάσεις, διαφορετικές από τις συνήθεις σχέσεις διαπιστεύσεως με άλλους ιδιωτικούς φορείς που συμμετέχουν στο σύστημα χορηγήσεως των παροχών υγείας, όταν δεν πληρούνται οι απαιτήσεις για την αναγνώριση του οργανισμού δημοσίου δικαίου και οι προϋποθέσεις απευθείας αναθέσεως, σύμφωνα με το πρότυπο της «in house» αναθέσεως, τα εξαιρεί από την εθνική νομοθεσία και τη νομοθεσία της Ένωσης περί δημοσίων συμβάσεων, ακόμη και στις περιπτώσεις που τα εν λόγω πρόσωπα είναι επιφορτισμένα με την παραγωγή και δωρεάν προμήθεια στις δημόσιες δομές υγείας συγκεκριμένων προϊόντων απαραίτητων για την άσκηση των δραστηριοτήτων υγείας, ενώ συγχρόνως λαμβάνουν δημόσια χρηματοδότηση που εξυπηρετεί την πραγματοποίηση των προμηθειών αυτών;
            
         
      (1)  Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών συνάψεως δημόσιων συμβάσεων έργων, προμηθειών και υπηρεσιών (ΕΕ L 134, σ. 114).